ಅಜ್ಜನ ಅಂತ್ಯಕ್ರಿಯೆಗೆ ಹಣ ಸಂಗ್ರಹಿಸಲು ಮಹಿಳೆ ಮಾಡಿದ್ದೇನು ಗೊತ್ತಾ ? ತನ್ನ ಅಜ್ಜನ ಅಂತ್ಯಕ್ರಿಯೆಗೆ ಹಣ ಹೊಂದಿಸಲು ಮಹಿಳೆಯೊಬ್ಬರು ತನ್ನ ಬ್ರಾಂಡ್ ಜೆಜೆ ವ್ಯಾಟ್ ಶೂ ಮತ್ತು ಜೆಸಿರ್ಯನ್ನು ಜಾಲತಾಣದಲ್ಲಿ ಮಾರಾಟಕ್ಕಿಟ್ಟ ಪ್ರಸಂಗ ನಡೆದಿದೆ. ಆಕೆಯ ಟ್ವೀಟ್ ಆನ್ಲೈನ್ನಲ್ಲಿ ವೈರಲ್ ಆಗಿದೆ. ಎನ್ನಿಫರ್ ಸಿಂಪ್ಸನ್ ಎನ್ಎಫ್ಎಲ್ ಅಭಿಮಾನಿ, ಆಕೆ ಟ್ವಿಟರ್ನಲ್ಲಿ ಹಾರ್ಟ್ ಬ್ರೇಕಿಂಗ್ ಪೋಸ್ಟನ್ನು ಹಂಚಿಕೊಂಡಿದ್ದರು. ತನ್ನ ಬ್ರಾಂಡೆಡ್ ಜೆಜೆ ವ್ಯಾಟ್ ಲೇಸ್ಅಪ್ ಸ್ನೀಕರ್ಗಳ ಫೋಟೋ ಹಾಕಿ, ತನ್ನ ಅಜ್ಜನ ಅಂತ್ಯಕ್ರಿಯೆಗಾಗಿ ಹಣವನ್ನು ಸಂಗ್ರಹಿಸಲು ಅವುಗಳನ್ನು ಮಾರಾಟ ಮಾಡಲಾಗುತ್ತದೆ ಎಂದಿದ್ದರು. ಸಿಂಪ್ಸನ್ಸ್ ತನ್ನ ಜೆಜೆ ವ್ಯಾಟ್ ಜಸಿರ್ಯನ್ನು ಸಹ ಮಾರಾಟ ಮಾಡಲು ಸಿದ್ಧರಿದ್ದರು. ನನ್ನ ಬಳಿ ಜೆಜೆ ವ್ಯಾಟ್ ಲೆಡೀಸ್ ಎಡಿಷನ್ ರೀಬಾಕ್ ಬೂಟುಗಳಿದ್ದು. ನಾನು ಅವುಗಳನ್ನು ಎರಡು ಬಾರಿ ಧರಿಸಿದ್ದೇನೆ. ಅವುಗಳು ಉತ್ತಮ ಸ್ಥಿತಿಯಲ್ಲಿವೆ. ನಾನು ನನ್ನ ಅಜ್ಜನ ಅಂತ್ಯಕ್ರಿಯೆಗಾಗಿ ಹಣವನ್ನು ಸಂಗ್ರಹಿಸುತ್ತಿರುವ ಕಾರಣ ಇದನ್ನು ಮಾರಾಟ ಮಾಡುತ್ತಿದ್ದೇನೆ. ಒಂದು ವ್ಯಾಟ್ ಜೆರ್ಸಿ ಕೂಡ ಇದೆ. ಯಾರಾದರೂ ಆಸಕ್ತಿ ಹೊಂದಿದ್ದೀರಾ? ಎಂದು ಪೋಸ್ಟ್ನಲ್ಲಿ ಒಕ್ಕಣೆ ಇದೆ. ಜೆನ್ನಿಫರ್ ಅವರ ಪೋಸ್ಟ್ ಆನ್ಲೈನ್ನಲ್ಲಿ ಹೆಚ್ಚಿನ ಗಮನ ಸೆಳೆಯಿತು. ಹಲವು ನೆಟ್ಟಿಗರು ಆಕೆಗೆ ಸಹಾಯ ಮಾಡಲು ಸ್ವಯಂಪ್ರೇರಿತರಾಗಿ ಮುಂದೆ ಬಂದರು. ನನಗಾಗಿ ಮೀಸಲಿಡಿ, ಹಣ ಎಲ್ಲಿಗೆ ಕಳಿಸಬೇಕು ಎಂದೆಲ್ಲ ಕಾಮೆಂಟ್ ಮಾಡಿದರು.